CELEX: 31984R1302
Language: el
Date: 1984-05-07 00:00:00
Title: Κανονισμός (ΕΟΚ) αριθ. 1302/84 του Συμβουλίου της 7ης Μαΐου 1984 για την τροποποίηση του κανονισμού (ΕΟΚ) αριθ. 2968/83 για τη θέσπιση κοινής ενέργειας για την επιτάχυνση των συλλογικών αρδευτικών έργων στην Ελλάδα

Avis juridique important

|

31984R1302

Κανονισμός (ΕΟΚ) αριθ. 1302/84 του Συμβουλίου της 7ης Μαΐου 1984 για την τροποποίηση του κανονισμού (ΕΟΚ) αριθ. 2968/83 για τη θέσπιση κοινής ενέργειας για την επιτάχυνση των συλλογικών αρδευτικών έργων στην Ελλάδα  

Επίσημη Εφημερίδα αριθ. L 125 της 12/05/1984 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1302/84 ΤΟΥ ΣΥΜΒΟΥΛΙΟΥ  της 7ης Μαΐου 1984  για την τροποποίηση του κανονισμού (ΕΟΚ) αριθ. 2968/83 για τη θέσπιση κοινής ενέργειας για την επιτάχυνση των συλλογικών αρδευτικών έργων στην Ελλάδα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, αναμένοντας τις αποφάσεις που θα ληφθούν από το Συμβούλιο για τη μελλοντική διαρθρωτική ανάπτυξη της γεωργίας στην Ελλάδα, θεσπίστηκε, με τον κανονισμό (ΕΟΚ) αριθ. 2968/83 (2), κοινή ενέργεια με σκοπό τη βελτίωση της κατάστασης των υδραυλικών έργων που παρουσιάζει έλλειψη ισορροπίας στο εν λόγω κράτος μέλος·  ότι αποδεικνύεται αναγκαίο να συνεχιστεί και να ενισχυθεί η κοινοτική προσπάθεια σ' αυτό τον τομέα και κατά το 1985· ότι πρέπει, επομένως, να παραταθεί η διάρκεια της εν λόγω κοινής ενέργειας κατά ένα έτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 6 του κανονισμού (ΕΟΚ) αριθ. 2968/83 αντικαθίσταται από το ακόλουθο κείμενο:  «Άρθρο 6  1. Η διάρκεια της κοινής ενέργειας περιορίζεται σε δύο έτη από την 1η Ιανουαρίου 1984.  2. Το προβλεπόμενο κόστος της κοινής ενέργειας που βαρύνει το Ταμείο ανέρχεται σε 17 εκατομμύρια ECU.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαΐου 1984.  Για το Συμβούλιο  Ο Πρόεδρος  M. ROCARD  (1) Γνώμη που διατυπώθηκε στις 13 Απριλίου 1984 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. L 293 της 25. 10. 1983, σ. 5.